Kamakshi

Kamakshi jainkosa hindua da, batez ere India hegoaldean eta bereziki tamilen artean gurtua. Ekialdeko Indian, Kamakhya izenarekin ezagutzen da.  Eskualde batzuetan Lalitambika edo Tripurasundari izenez ere ezagutzen da. Martin Baumann, Brigitte Luchesi, Annette Wilke (Hrsg.): Tempel und Tamilen in zweiter Heimat. Hindus aus Sri Lanka im deutschsprachigen und skandinavischen Raum, Würzburg 2003, , Anette Wilke, Zum Beispiel Seite 132 

 Gurtza eta ohiturak 
Hasiera batean, Kamakshi jainkosa basati eta odolzaletzat hartzen zen, Shankara santuak otzan eta forma arin batean eraldatu omen zuena. Erritu brahmaniko hutsez gain, Kamakshi gurtzak elementu tantrikoak ere biltzen ditu.

Batzuetan Kamakshi Parvatiren forma gisa errepresentatzen da, baina bere gurtza nagusi den tokian, Tamil Nadun, forma espezifikoa du, tenplu zehatz bati lotua Kanchipuram hirian: Ekambareswarar tenplua. Kondairak dio han Kamakshi gurtza egiten ari zela mango zuhaitz baten azpian hondarrez egindako lingam baten ondoan, eta horrek Shiva jainkoaren etorrera ekarri zuen, eta harekin ezkontza gauzatu zen tokian bertan. Kanchipuram hirian baita, bada Kamakshiren omenezko beste tenplu nagusi bat, Kamakshi Amman deritzona, eta honetan inspiraturik, Hamm hirian Alemanian, Sri-Kamadchi-Ampal-Tempel izeneko eraikuntza modernoa ere bai.

Kamakshi edertasunaren, lasaitasunaren eta bakearen adierazgarri da. Kamakshiren gurtzak ez du sakfriziorik edo penitentziarik eskatzen, bere irudiari maitasuna eta adeitasuna adierazi behar dio fededunak erritualean, eskaerak bete nahi izanez gero. Axel Michaels, Der Hinduismus – Geschichte und Gegenwart, C.H. Beck Verlag München 1998, 2. Auflage 2012, , Seite 256

 Erreferentziak 

 Kanpo estekak 

Kategoria:Tantra
Kategoria:Shivaismoa
Kategoria:Hinduen jainkosak
Kategoria:Kanchipuram